HRVATSKI tjednik, opskurno desničarsko glasilo koje se već isticalo mrzilačkim i huškačkim porukama, na najnovijoj je naslovnici udario po papi Franji.

Sasvim sigurno potaknuti istupom Pape koji je novinarima rekao da postoje određene povijesne nejasnoće vezane uz proglašenje Alojzija Stepinca svetim, na naslovnici su papu Franju prozvali - antikristom.

Naslovnicu su opremili fotografijom Pape na kojoj, kako se čini, namiguje te su iznad njegove glave napisali "ANTIKRIST - pontifex maximus".

Svemu su još dodali da će “Stepinac biti svetac, a svetim će ga proglasiti onaj papa koji bude dostojan njegove svetosti”.

Tekst se nastavlja ispod oglasa

Ispod Pape su još postavili citat monsinjora Mile Bogovića koji kaže da je “napad pape Franje na Hrvate poput srpske bombe” i da ga ne treba pozivati u Hrvatsku.